**การศึกษาผลการเรียนรู้ของผู้เรียนและผลการสอนของครูผู้สอน**

**ในการจัดการเรียนการสอน รายวิชาการวิจัยเบื้องต้น รหัสวิชา 3000-1317**

**โดยใช้ชุดแบบฝึกปฏิบัติกระบวนการวิจัยเบื้องต้น ภาคเรียนที่ 1 ปีการศึกษา 2560**

**บานชื่น วีระวัฒนานนท์**

**ตำแหน่ง ครู วิทยฐานะ ชำนาญการพิเศษ**

**วุฒิการศึกษา ครุศาสตรมหาบัณฑิต**

**แผนกวิชาสามัญ วิทยาลัยอาชีวศึกษาอุตรดิตถ์**

**สำนักงานคณะกรรมการการอาชีวศึกษา**

**กระทรวงศึกษาธิการ**

 **บทคัดย่อ**

**งานวิจัยเรื่อง** การศึกษาผลการเรียนรู้ของผู้เรียนและผลการสอนของครูผู้สอน ในการจัดการเรียน

 การสอน รายวิชาการวิจัยเบื้องต้น รหัสวิชา 3000-1317 โดยใช้ชุดแบบฝึกปฏิบัติ

 กระบวนการวิจัยเบื้องต้น ภาคเรียนที่ 1 ปีการศึกษา 2560

**ผู้วิจัย** นางบานชื่น วีระวัฒนานนท์

**แผนกวิชา** สามัญ วิทยาลัยอาชีวศึกษาอุตรดิตถ์ จังหวัดอุตรดิตถ์

**ปีการศึกษา** ภาคเรียนที่ 1 ปีการศึกษา 2560

 การวิจัยครั้งนี้มีวัตถุประสงค์ คือ เพื่อ 1) เพื่อศึกษาผลสัมฤทธิ์ทางการเรียนของผู้เรียนที่เรียนรายวิชา

การวิจัยเบื้องต้น รหัสวิชา 3000-1317 โดยใช้ชุดแบบฝึกปฏิบัติกระบวนการวิจัยเบื้องต้น 2) เพื่อศึกษาผลการพัฒนาการเรียนรู้ด้านพุทธิพิสัย ด้านทักษะพิสัย และด้านจิตพิสัย ของผู้เรียนที่เรียนรายวิชาการวิจัยเบื้องต้น รหัสวิชา 3000-1317 โดยใช้ชุดแบบฝึกปฏิบัติกระบวนการวิจัยเบื้องต้น 3) เพื่อศึกษาความคิดเห็นและความพึงพอใจของผู้เรียนที่มีต่อการจัดการเรียนการสอนรายวิชาการวิจัยเบื้องต้น รหัสวิชา 3000-1317 โดยใช้ชุดแบบฝึกปฏิบัติกระบวนการวิจัยเบื้องต้น 4) เพื่อศึกษาผลการสอนของครูผู้สอนรายวิชาการวิจัยเบื้องต้น รหัสวิชา 3000-1317 ประชากรและกลุ่มตัวอย่างที่ใช้ในการวิจัย เป็นนักศึกษาระดับประกาศนียบัตรวิชาชีพชั้นสูง ปีที่ 2 สาขางานคอมพิวเตอร์กราฟิกอาร์ต ที่เรียนรายวิชาการวิจัยเบื้องต้น รหัสวิชา 3000-1317 ในภาคเรียนที่ 1 ปีการศึกษา 2560 ซึ่งได้มาโดยการเลือกกลุ่มตัวอย่างแบบเจาะจง (Purposive Sampling) จำนวน 19 คน เครื่องมือที่ใช้ในการวิจัยครั้งนี้ ได้แก่ 1) ชุดแบบฝึกปฏิบัติตามกระบวนการวิจัยเบื้องต้น

2) แบบทดสอบวัดผลสัมฤทธิ์ทางการเรียน 3) แบบสอบถามความคิดเห็นของผู้เรียนที่มีต่อการจัดการเรียน

การสอน รายวิชาการวิจัยเบื้องต้น รหัสวิชา 3000-1317 4) แบบสอบถามความพึงพอใจของผู้เรียนที่มีต่อ

การจัดการเรียนการสอนของครู ผู้สอน รายวิชาการวิจัยเบื้องต้น รหัสวิชา 3000-1317 ที่กำหนดให้ใช้ในระบบการจัดการสารสนเทศ RMS 2016 ของวิทยาลัย เก็บรวบรวมข้อมูลโดยใช้ การทดสอบ (Testing)

การทดสอบโดยการปฏิบัติ (Performance Testing) การใช้แบบสอบถาม (Questionnaire) สถิติที่ใช้ในการวิเคราะห์ข้อมูล ได้แก่ ค่าความถี่ (Frequency : f) ค่าร้อยละ (Percentage : %) ค่าเฉลี่ย (Mean : ) ค่าส่วนเบี่ยงเบนมาตรฐาน (Standard Deviation : S.D.) และค่าสัมประสิทธิ์การกระจาย (Coefficient of Variation : C.V.) ผลการวิจัย ปรากฏดังนี้

 1) ผลสัมฤทธิ์ทางการเรียนของผู้เรียนที่เรียนรายวิชาการวิจัยเบื้องต้น รหัสวิชา 3000-1317พบว่าโดยภาพรวม มีคะแนนเฉลี่ย 70.35 คะแนน จากคะแนนเต็ม 100 คะแนน คิดเป็นร้อยละ 70.35 มีค่าเบี่ยงเบนมาตรฐานของคะแนนเฉลี่ย 8.40

 2) ผลการพัฒนาการเรียนรู้ด้านพุทธิพิสัย ด้านทักษะพิสัย และด้านจิตพิสัย ของผู้เรียนที่เรียนรายวิชาการวิจัยเบื้องต้น รหัสวิชา 3000-317พบว่า ด้านจิตพิสัยมีค่าร้อยละของคะแนนเฉลี่ยสูงสุด (ร้อยละ 81.47) รองลงมาเป็นด้านทักษะพิสัย (ร้อยละ 72.06) และด้านพุทธิพิสัย (ร้อยละ 63.75) ตามลำดับ

 3) ผลการศึกษาความคิดเห็นและความพึงพอใจของผู้เรียนที่มีต่อการจัดการเรียนการสอนรายวิชาการวิจัยเบื้องต้น รหัสวิชา 3000-1317 ปรากฏว่า

 3.1) ผลการศึกษาความคิดเห็นของผู้เรียนที่มีต่อการจัดการเรียนการสอนรายวิชาการวิจัยเบื้องต้น รหัสวิชา 3000-1317 พบว่า โดยภาพรวมมีความคิดเห็นอยู่ในระดับมาก (= 4.25, S.D. = 0.82) แต่เมื่อพิจารณาเป็นรายด้านแล้ว ปรากฏว่า ด้านครูผู้สอน อยู่ในระดับมากที่สุด (= 4.**53** ส่วนความคิดเห็นในระดับมากนั้นได้แก่ด้านการวัดผลและประเมินผล (=4.41)ด้านการจัดการเรียนการสอน(= 4.36)และด้านประโยชน์ที่ได้รับจากการเรียนรายวิชาการวิจัยเบื้องต้น(= 4.33)ตามลำดับ สำหรับด้านความเหมาะสมของหลักสูตรรายวิชานั้น อยู่ในระดับปานกลาง (= 3.49) เพียงด้านเดียว

 3.2) ผลการศึกษาความพึงพอใจของผู้เรียนที่มีต่อการจัดการเรียนการสอนรายวิชาการวิจัยเบื้องต้น รหัสวิชา 3000-1317 ของครูผู้สอน พบว่า มีความพึงพอใจโดยภาพรวมในระดับมากที่สุด

(= 4.64, S.D. = 0.49)

 4) ผลการศึกษาผลการสอนของครูผู้สอนรายวิชาการวิจัยเบื้องต้น รหัสวิชา 3000-1317 โดย

พิจารณาจากคะแนนที่เป็นค่าสัมประสิทธิ์การกระจาย(C.V.) ของคะแนนเฉลี่ย ที่เป็นคะแนนผลสัมฤทธิ์ทางการเรียนของผู้เรียน พบว่า ค่าสัมประสิทธิ์การกระจาย (C.V.) ของคะแนนผลสัมฤทธิ์ทางการเรียนของผู้เรียน มีค่า = 11.89 % ซึ่งหมายถึง คุณภาพการสอนของครูผู้สอนอยู่ในเกณฑ์พอใช้